4. การประกอบธุรกิจของแต่ละสายผลิตภัณฑ์/กลุ่มธุรกิจ

1.  ลักษณะผลิตภัณฑ์และบริการ

บริษัทเป็นผู้จัดหา พัฒนาและจัดจำหน่ายเคมีภัณฑ์ชนิดพิเศษ (Specialty Chemical)
สำหรับใช้ในอุตสาหกรรมต่าง ๆ ได้แก่ เครื่องสำอางและผลิตภัณฑ์ดูแลสุขภาพ อาหารและเวชภัณฑ์
พลาสติกและบรรจุภัณฑ์ สี หมืกพิมพ์และเคลือบสี
โดยเคมีภัณฑ์ที่บริษัทจำหน่ายมีการนำไปใช้ที่หลากหลาย ทั้งการใช้เป็นวัตถุดิบตั้งต้น เป็นส่วนผสม
ตัวกลาง หรือนำไปแปรรูปเป็นเคมีภัณฑ์ชนิดอื่น ๆ

บริษัทจะมีการประมาณการสั่งซื้อของลูกค้าล่วงหน้าประมาณ 2-3 เดือน
ในการจัดหาสินค้าต่างๆตามสเปคมาจำหน่ายให้ลูกค้า โดยจะติดต่อผู้จำหน่ายเคมีภัณฑ์ในต่างประเทศ
คัดเลือกผู้จำหน่าย ตรวจสอบหรือทดสอบสินค้าก่อนสั่งซื้อ
ดำเนินการสั่งซื้อและปฎิบัติตามพิธีการนำเข้าสินค้า แล้วนำมาจัดเก็บในสถานที่ปลอดภัย
พร้อมจะกระจายส่งไปให้ลูกค้าต่างๆ
หรือผู้จำหน่ายบางรายที่มีสินค้านำเข้ามาและมีการจัดเก็บสินค้าในประเทศ
ทางบริษัทก็จะหาสินค้าให้กับลูกค้าได้สะดวกรวดเร็วขึ้น จากความต้องการของลูกค้าที่มีหลากหลาย
และความต้องการสินค้าในปริมาณที่เพียงพอต่อการผลิตเท่านั้น
ทำให้บริษัทต้องพื้นที่จัดเก็บสินค้าที่รองรับกับชนิดของสินค้าที่มีมากขี้น
มีการบริการรับคำสั่งซื้อและต้องจัดส่งสินค้าที่ต้องกระจายให้ทันเวลาที่ลูกค้าต้องการ
การทำแผนการจัดหาเคมีภัณฑ์ทั้งจากในประเทศและต่างประเทศมาบริการให้กับลูกค้า
จึงเป็นเรื่องที่บริษัทให้ความสำคัญอย่างยิ่ง
ซึ่งในปัจจุบันสินค้าเคมีภัณฑ์ชนิดเดียวกันมีการแบ่งเกรดของสินค้า
เพื่อให้เห็นความแตกต่างชัดเจนยิ่งขึ้น ทำให้ลูกค้ามีทางเลือกมากขึ้น
และเช่นเดียวกันบริษัทสามารถขยายลูกค้าในแต่ละกลุ่มได้มากขึ้น

ภาวะอุตสาหกรรมและการแข่งขัน

ภาวะอุตสาหกรรมเคมีภัณฑ์

อุตสาหกรรมเคมีภัณฑ์ถูกแบ่งออกเป็น 3 ประเภท ได้แก่

1.  อุตสาหกรรมเคมีภัณฑ์ขั้นพื้นฐาน (Upstream chemical industry หรือ Basic
    chemical industry) เช่น อุตสาหกรรมปิโตรเคมีและเหมืองแร่ เป็นต้น
    ซึ่งเป็นผู้ผลิตเคมีภัณฑ์อินทรีย์และเคมีภัณฑ์อนินทรีย์เพื่อเป็นวัตถุดิบตั้งต้นให้กับอุตสาหกรรมเคมีภัณฑ์ขั้นกลางและอุตสาหกรรมเคมีภัณฑ์ขั้นปลาย

2.  อุตสาหกรรมเคมีภัณฑ์ขั้นกลาง (Intermediate chemical industry)
    ซึ่งนำวัตถุดิบที่ผลิตจากอุตสาหกรรมเคมีภัณฑ์ขั้นพื้นฐานมาผลิตเป็นเคมีภัณฑ์ชนิดต่าง ๆ อาทิเช่น
    ไวนิลคลอไรด์ เอทิลีนไกลคอล ลิเนียร์อัลคิลเบนซีนสไตรีน เป็นต้น
    เพื่อใช้ในอุตสาหกรรมเคมีภัณฑ์ขั้นปลายต่อไป

3.  อุตสาหกรรมเคมีภัณฑ์ขั้นปลาย (Downstream chemical industry)
    คือผู้ผลิตที่ใช้เคมีขั้นพื้นฐานและเคมีขั้นกลางมาผลิตเป็นผลิตภัณฑ์เคมีสำเร็จรูปได้แก่ผู้ผลิตสินค้าอุปโภคบริโภคต่าง
    ๆ อาทิเช่น ยา อาหาร ส่วนผสมในอาหาร ผลิตภัณฑ์บำรุงผิว ผลิตภัณฑ์ทำความสะอาด
    เครื่องสำอาง พลาสติกและบรรจุภัณฑ์ สี หมืกพิมพ์ เป็นต้น

จากการศึกษา ภาวะการผลิตและการส่งออกของสินค้าอุปโภคบริโภคบางรายการสินค้า

+------------------------------+-------+-------+-----+-------+-------+
| สินค้า                         | มูลค่า  |       | อ   |       | สัดส่วน |
|                              | : ล้าน |       | ัตรา |       |       |
|                              | USD   |       | ขยา |       |       |
|                              |       |       | ยตัว |       |       |
|                              |       |       | :   |       |       |
|                              |       |       | ร้อ  |       |       |
|                              |       |       | ยละ |       |       |
+------------------------------+-------+-------+-----+-------+-------+
|                              | 2554  | 2555  | 2   | 2555  | 2555  |
|                              |       |       | 554 |       |       |
|                              |       | (     |     | (     | (     |
|                              |       | ม.ค.- |     | ม.ค.- | ม.ค.- |
|                              |       | ธ.ค.) |     | ธ.ค.) | ธ.ค.) |
+------------------------------+-------+-------+-----+-------+-------+
| ประเภทผลิตภัณฑ์เภสัชภัณฑ์          | 3     | 4     | 4   | 19.31 | 1     |
|                              | 48.59 | 15.92 | .76 |       | 00.00 |
+------------------------------+-------+-------+-----+-------+-------+
| ประเภทเครื่องสำอาง/สบู่          | 2,5   | 2,6   | 16  | 6.92  | 1     |
| ผลิตภัณฑ์รักษาผิว                 | 04.58 | 77.88 | .14 |       | 00.00 |
+------------------------------+-------+-------+-----+-------+-------+
| 1.  สิ่งปรุงแต่งสำหรับใช้กับผม      | 8     | 10    | -0  | 16.08 | 38.82 |
|                              | 95.50 | 39.47 | .26 |       |       |
+------------------------------+-------+-------+-----+-------+-------+
| 2.  วัตถุดิบเพื่อใช้ทำเครื่องสำอาง   | 5     | 5     | 32  | -4.27 | 19.03 |
|                              | 32.38 | 09.63 | .41 |       |       |
+------------------------------+-------+-------+-----+-------+-------+
| 3.  สิ่งปรุงแต่งที่ใช้แต่งหน้า        | 4     | 3     | 25  | -5.39 | 14.61 |
|     หรือบำรุงผิว                | 13.56 | 91.28 | .32 |       |       |
+------------------------------+-------+-------+-----+-------+-------+
| 4.  ส                        | 2     | 2     | 23  | 16.98 | 10.09 |
| ิ่งปรุงแต่งเพื่ออนามัยในช่องปากและพัน | 30.98 | 70.19 | .88 |       |       |
+------------------------------+-------+-------+-----+-------+-------+
| 5.  สบู่                       | 2     | 255.6 | 16  | 10.83 | 9.54  |
|                              | 30.61 |       | .23 |       |       |
+------------------------------+-------+-------+-----+-------+-------+
| 6.  สิ่งปรุงแต่งที่ใช้โกนหนวด       | 1     | 2     | 42  | 5.07  | 7.65  |
|     อาบน้ำและดับกลิ่นตัว          | 95.03 | 04.93 | .71 |       |       |
+------------------------------+-------+-------+-----+-------+-------+
| 7.  หัวน้ำหอม และน้ำหอม         | 6.52  | 6.78  | 30  | 4.05  | 0.25  |
|                              |       |       | .01 |       |       |
+------------------------------+-------+-------+-----+-------+-------+

หมายเหตุ ข้อมูลของสำนักงานส่งเสริมสินค้าส่งออก กรมส่งเสริมการส่งออก

การผลิตสินค้าประเภทผลิตภัณฑ์เภสัชภัณฑ์ และประเภทเครื่องสำอางฯ
ซึ่งเป็นกลุ่มลูกค้าเป้าหมายของบริษัทมีการแนวโน้มขยายตัวเพิ่มขึ้น

กลยุทธ์ทางการแข่งขันของบริษัท

บริษัทมีกลยุทธ์ในการแข่งขันเพื่อสร้างความแตกต่างในการดำเนินธุรกิจจากผู้จัดจำหน่ายเคมีภัณฑ์รายอื่น
โดยกำหนดเป็นแนวทางไว้ ดังนี้

1.  การคัดสรรเคมีภัณฑ์ที่จะจัดจำหน่ายจากผู้ผลิตเคมีภัณฑ์ที่โดดเด่น

โดยเลือกผู้ผลิตที่มีเทคโนโลยีเป็นของตัวเองและความเชี่ยวชาญในการวิจัยพัฒนาผลิตภัณฑ์
เนื่องจากลักษณะของเคมีภัณฑ์ชนิดพิเศษแต่ละชนิดจะมีความแตกต่างกันในผู้ผลิตแต่ละรายไม่ว่าในแง่คุณสมบัติทางเคมี
คุณภาพของเคมีภัณฑ์หรือลักษณะเฉพาะตัวอื่น ๆ
คุณภาพของเคมีภัณฑ์ชนิดพิเศษจึงขึ้นอยู่กับความสามารถของผู้ผลิตในการพัฒนาเคมีภัณฑ์ที่มีลักษณะเฉพาะตัว
บริษัทจึงจำเป็นต้องได้รับข้อมูลและการสนับสนุนทางด้านเทคนิคจากฝ่ายวิจัยของผู้ผลิต
เพื่อให้สามารถให้คำปรึกษาแก่ลูกค้าในการเลือกใช้เคมีภัณฑ์ชนิดพิเศษ
ซึ่งจะช่วยให้สามารถนำเคมีภัณฑ์ชนิดพิเศษไปใช้ในการผลิตได้อย่างมีประสิทธิภาพสูงสุด
และช่วยลดต้นทุนการผลิตของลูกค้าได้

2.  การจัดหาเคมีภัณฑ์ที่ตอบสนองความต้องการของลูกค้า

กลยุทธ์ในการสร้างความพึงพอใจให้แก่ลูกค้านอกจากการจัดหาเคมีภัณฑ์ชนิดพิเศษที่มีคุณสมบัติและราคาที่สอดคล้องกับความต้องการใช้งานของลูกค้าแล้ว
บริษัทยังดูแลลูกค้าอย่างใกล้ชิดโดยให้ความช่วยเหลือทางด้านเทคนิคแก่ลูกค้า
เริ่มจากการสอบถามปัญหาในการใช้งานกับผู้ผลิตรายเดิม ให้ความรู้
และนำเสนอแนวทางการแก้ไขปัญหาทั้งด้านต้นทุนการผลิต
เพื่อปรับปรุงเพิ่มประสิทธิภาพขบวนการผลิตให้ดียิ่งขึ้น
พัฒนาเคมีภัณฑ์โดยใช้สูตรการผลิตที่บริษัทพัฒนาขึ้นเองเพื่อปรับเข้ากับการใช้งานจริงของลูกค้า
ทั้งในแง่คุณสมบัติทางเคมีและต้นทุนการผลิต
มีส่วนร่วมถึงการเข้าไปร่วมวิจัยการผลิตสินค้าที่ใช้เคมีภัณฑ์ชนิดพิเศษของบริษัท
ตลอดจนการบริการหลังการขายยังครอบคลุมถึงการทดสอบสินค้าที่จำหน่ายและให้คำแนะนำวิธีการใช้งานที่ถูกต้อง
เพื่อสร้างความมั่นใจในฐานะผู้ผลิตคุณภาพอันดับต้น ๆของลูกค้า

3.  การมุ่งเน้นพัฒนาธุรกิจในตลาดเคมีภัณฑ์ชนิดพิเศษ

บริษัทมุ่งเน้นการพัฒนาธุรกิจในกลุ่มเคมีภัณฑ์ชนิดพิเศษซึ่งเป็น Niche market
ของตลาดเคมีภัณฑ์สำหรับอุตสาหกรรม เป็นการต่อยอดจากเคมีภัณฑ์ที่ลูกค้าใช้อยู่เดิม
ปรับปรุงส่วนผสมคิดค้นเป็นนวัตกรรมในการผลิตสินค้าหรือแนวทางการให้บริการที่เหมาะสม
สร้างความแตกต่างจากผู้ผลิตสินค้ารายอื่น ทั้งในแง่ลักษณะเฉพาะของสินค้าและการลดต้นทุนการผลิต
ปัจจุบันบริษัทมีลูกค้าที่ใช้เคมีภัณฑ์ชนิดพิเศษในการสร้างลักษณะเฉพาะให้กับสินค้าในหลายอุตสาหกรรม
อาทิเช่น เครื่องสำอางซึ่งต้องการการจัดส่งสินค้าในปริมาณน้อยแต่มีหลายหลายประเภท
ระดับความเข้มข้นและเกรดต่าง ๆ กัน ต้องการการจัดส่งสินค้าที่มีความถี่สูง
อุตสาหกรรมสีที่เน้นจุดเด่นเลือกสรรสารเติมแต่งด้านสิ่งแวดล้อมและสุขภาพของผู้ใช้งาน
อุตสาหกรรมพลาสติกและบรรจุภัณฑ์ที่ต้องการส่วนผสมที่ให้สีสันสวยงามสดใส เป็นต้น

4.  การลงทุนในเครื่องจักรและอุปกรณ์เพื่อเพิ่มศักยภาพการให้บริการ

บริษัทมีเครื่องจักรและอุปกรณ์ในการพัฒนาปรับปรุงคุณภาพสินค้า
เพื่อให้ได้สินค้าที่มีคุณภาพและคุณสมบัติตรงตามความต้องการของลูกค้า
และมีคลังสินค้าเพิ่มพื้นที่ในการจัดเก็บ มีถังเหล็กบรรจุขนาดใหญ่และอุปกรณ์ลำเลียงต่าง ๆ
เพื่อความสะดวกรวดเร็วในการแบ่งบรรจุ และขนย้าย
พร้อมอุปกรณ์ในการจัดส่งที่ได้มาตรฐานด้านความปลอดภัยและมีการตรวจสอบคุณภาพสินค้าอย่างสม่ำเสมอ

5.  สร้างความสัมพันธ์ระยะยาวกับลูกค้า

บริษัทให้ความสำคัญกับการสร้างความสัมพันธ์ระยะยาวกับลูกค้า
โดยการให้บริการคำปรึกษาทางด้านเทคนิคแก่ลูกค้าและการดูแลลูกค้าอย่างใกล้ชิด
โดยฝ่ายการตลาดของบริษัทซึ่งเป็นผู้มีความเชี่ยวชาญทางด้านเคมี
เป็นผู้ทำหน้าที่ติดต่อกับลูกค้าเพื่อให้ทราบถึงความต้องการของลูกค้าและให้คำแนะนำด้านเคมีภัณฑ์ชนิดพิเศษที่ตรงกับความต้องการ
นอกจากนี้บริษัทยังร่วมมือกับลูกค้าให้คำแนะนำในการวิจัยพัฒนาสินค้าที่ใช้เคมีภัณฑ์ชนิดพิเศษ

6.  เพิ่มช่องทางการจำหน่ายสินค้าในประเทศและต่างประเทศ

นอกจากการขยายตลาดในประเทศแล้ว
บริษัทได้วางแผนขยายการประกอบธุรกิจไปยังประเทศในภูมิภาคใกล้เคียงโดยร่วมมือกันกับบริษัทคู่ค้าในท้องถิ่นและตัวแทนผู้ผลิตเคมีภัณฑ์ชนิดพิเศษ
โดยที่ผ่านมาบริษัทได้มีการแลกเปลี่ยนข้อมูลสินค้าและการตลาดในประเทศและภูมิภาคใกล้เคียงกับบริษัทคู่ค้า
และเริ่มต้นส่งออกสินค้าเคมีภัณฑ์

ลูกค้ากลุ่มเป้าหมายและช่องทางการจัดจำหน่าย

  ลูกค้ากลุ่มเป้าหมายหลักของบริษัท

  ฐานลูกค้าบริษัทได้แก่ผู้ผลิตในกลุ่มอุตสาหกรรมเคมีภัณฑ์ปลายน้ำที่มีการใช้เคมีภัณฑ์ในการผลิต
  โดยจำแนกกลุ่มลูกค้าออกเป็น

1.  อุตสาหกรรมเครื่องสำอางและผลิตภัณฑ์ดูแลสุขภาพ

2.  อุตสาหกรรมอาหารและเวชภัณฑ์

3.  อุตสาหกรรมพลาสติกและบรรจุภัณฑ์

4.  อุตสาหกรรมสี หมึกพิมพ์และเคลือบสี

กลุ่มลูกค้าหลักของบริษัทอยู่ในกลุ่มอุตสาหกรรมเครื่องสำอางและผลิตภัณฑ์ดูแลสุขภาพ
โดยมีสัดส่วนรายได้รวมกันประมาณร้อยละ 40-50 ของรายได้จากการขาย รองลงมา คือ
อุตสาหกรรมสี หมึกพิมพ์และเคลือบสี และอุตสาหกรรมอาหารและเวชภัณฑ์
โดยมีสัดส่วนรายได้ของบริษัทจำแนกตามกลุ่มอุตสาหกรรมที่เป็นลูกค้าบริษัทในช่วงปี 2553 – ปี
2555 ตามสัดส่วนรายได้จากการขายดังต่อไปนี้

สัดส่วนรายได้ของบริษัทแยกตามกลุ่มลูกค้า

[]

ปัจจุบันบริษัทมีจำนวนลูกค้ามากกว่า 400 ราย และมีลูกค้า 2
รายที่มียอดขายในสัดส่วนเกินกว่าร้อยละ 10 ของรายได้จากการขายในปี 2555 โดยลูกค้า 10
รายแรกของบริษัทมียอดขายคิดเป็นสัดส่วนประมาณร้อยละ 50 ของรายได้จากการขายรวมของบริษัท
ทั้งนี้ในปี 2553 – ปี 2555 บริษัทไม่มีการพึ่งพิงลูกค้ารายใดรายหนึ่งมากกว่าร้อยละ 30
ของรายได้รวม

  ช่องทางการจัดจำหน่าย

  บริษัทจัดจำหน่ายสินค้าผ่าน 2 ช่องทาง คือ

1.  การจำหน่ายให้แก่ลูกค้า (End-User) โดยตรง

พนักงานฝ่ายการตลาดของบริษัทจะเป็นผู้ติดต่อกับลูกค้าในอุตสาหกรรมต่าง ๆ โดยตรง
และเพื่อให้สามารถติดต่อให้บริการลูกค้าได้อย่างทั่วถึงและมีประสิทธิภาพ
บริษัทจึงได้แบ่งการบริหารการตลาดตามกลุ่มลูกค้า
โดยแบ่งเป็นส่วนงานการตลาดสำหรับสินค้ากลุ่มลูกค้าผู้ผลิตในอุตสาหกรรม
และส่วนงานการตลาดสำหรับกลุ่มลูกค้าผู้จำหน่ายรายย่อย เนื่องจากลักษณะของเคมีภัณฑ์ชนิดพิเศษนั้น
ผู้ซื้อมีความต้องการคำแนะนำด้านเทคนิคและลักษณะทางกายภาพของเคมีภัณฑ์จากผู้ขายค่อนข้างมาก
พนักงานขายของบริษัทจึงเป็นผู้มีความรู้ความเชี่ยวชาญทางด้านเคมี
เพื่อให้สามารถทำความเข้าใจต่อความต้องการของลูกค้าเพื่อสามารถจัดหาและนำเสนอเคมีภัณฑ์ที่เหมาะสมกับการใช้งานได้อย่างมีประสิทธิภาพ

  2. การจำหน่ายให้กับผู้จัดจำหน่ายเคมีภัณฑ์รายย่อย

นอกจากการจำหน่ายให้แก่ผู้ผลิตในอุตสาหกรรมโดยตรงแล้ว
บริษัทยังจัดจำหน่ายสินค้าให้แก่ผู้จัดจำหน่ายเคมีภัณฑ์รายย่อยซึ่งสั่งซื้อสินค้าของบริษัทเพื่อไปจำหน่ายต่อแก่ผู้ผลิตต่อไป
ทั้งนี้ในปี 2555 บริษัทมีสัดส่วนรายได้จากการขายให้กับผู้จัดจำหน่ายรายย่อยประมาณร้อยละ 4
ของรายได้จากการขายทั้งหมด

การจัดหาผลิตภัณฑ์และบริการ

การจัดซื้อสินค้า

สินค้าเคมีภัณฑ์ที่บริษัทจัดจำหน่ายทั้งหมดเป็นสินค้าที่ผลิตในต่างประเทศ โดยกว่าร้อยละ 89
เป็นสินค้าที่สั่งซื้อจากผู้ผลิตหรือตัวแทนจำหน่ายของผู้ผลิตเคมีภัณฑ์ในต่างประเทศ
โดยในการคัดเลือกผู้ผลิตนั้นบริษัทพิจารณาจากผู้ผลิตที่จำหน่ายสินค้าเคมีภัณฑ์ที่มีคุณลักษณะตรงตามความต้องการเป็นหลัก
เนื่องจากผู้ผลิตแต่ละรายต่างมีเทคโนโลยีการผลิตและแหล่งที่มาของวัตถุดิบแตกต่างกัน
จึงทำให้สินค้าเคมีภัณฑ์ชนิดพิเศษของผู้ผลิตแต่ละรายมีความแตกต่างกันแม้จะเป็นเคมีภัณฑ์ชนิดเดียวกัน
นอกจากนี้บริษัทยังคำนึงถึงคุณภาพ มาตรฐานและเทคโนโลยีของผู้ผลิต
โดยสั่งซื้อสินค้าจากผู้ผลิตที่มีคุณภาพเป็นที่ยอมรับและสินค้าเคมีภัณฑ์ที่สั่งซื้อจะต้องมีใบรับรองคุณภาพจากผู้ผลิตและมีเอกสารระบุรายละเอียดและคุณสมบัติของสินค้าที่ชัดเจน

บริษัทมีการวางแผนการสั่งซื้อให้สอดคล้องกับนโยบายบริหารสินค้าคงคลังเพื่อป้องกันปัญหาสินค้าขาดแคลนไม่เพียงพอต่อความต้องการ
เนื่องจากผู้ผลิตของบริษัทบางรายมีฐานการผลิตในยุโรป ซึ่งต้องใช้เวลาในการขนส่งสินค้าประมาณ
1 - 2 เดือน และไม่มีผู้ผลิตรายอื่นในภูมิภาคใกล้เคียงที่สามารถผลิตสินค้าทดแทนได้
ประกอบกับสินค้าเคมีภัณฑ์บางชนิดใช้วัตถุดิบจากผลผลิตทางการเกษตรซึ่งมีปัจจัยด้านฤดูการเก็บเกี่ยวผลผลิตเข้ามาเกี่ยวข้อง
บริษัทจึงต้องรักษาปริมาณสินค้าคงคลังให้อยู่ในระดับที่เหมาะสมสอดคล้องกับความต้องการของลูกค้า
เพื่อป้องกันปัญหาสินค้าไม่เพียงพอต่อการจำหน่ายและระมัดระวังมิให้เกิดปัญหาสินค้าคงคลังมากเกินไป

ในปี 2553 – ปี 2555 บริษัทมีการสั่งซื้อสินค้าจากผู้ผลิตรายใหญ่ 10
รายแรกคิดเป็นสัดส่วนประมาณร้อยละ 70-85 ของยอดสั่งซื้อรวมในแต่ละปี
โดยมีการสั่งซื้อจากผู้ผลิตรายใหญ่ที่มีสัดส่วนเกินกว่าร้อยละ 10 จำนวน 2-3
รายโดยมีรายชื่อที่แตกต่างกันในแต่ละปี
ซึ่งบริษัทได้สั่งซื้อสินค้าจากผู้ผลิตกลุ่มดังกล่าวมาเป็นเวลานานและมีความสัมพันธ์อันดีมาโดยตลอด
ทั้งนี้ในปี 2553 – ปี 2555 บริษัทไม่มีการสั่งซื้อจากผู้ผลิตรายใดเกินกว่าร้อยละ 30
ของยอดสั่งซื้อรวมในปีนั้น

คลังสินค้าและการจัดส่งสินค้า

  บริษัทมีคลังสินค้าทั้งหมด 6 แห่ง ดังนี้

1.  คลังสินค้าของบริษัท ตั้งอยู่เลขที่ 219/12-15 หมู่ 6 ซอย สุขสวัสดิ์ 78
    ตำบลในคลองบางปลากด อำเภอพระสมุทรเจดีย์ จังหวัดสมุทรปราการ บนที่ดิน 1-0-20 ไร่
    เป็นอาคารจัดเก็บสินค้า 1 หลัง ขนาดพื้นที่ใช้สอยประมาณ 1,200 ตารางเมตร

2.  คลังสินค้าเช่า ตั้งอยู่เลขที่ 350-350/1-4 ซอยสุขสวัสดิ์ 64 ตำบลบางพึ่ง
    อำเภอพระประแดง จังหวัดสมุทรปราการเป็นอาคารจัดเก็บสินค้า 1 หลัง ขนาดพื้นที่ 320
    ตารางเมตร ซึ่งบริษัทเช่าคลังสินค้าดังกล่าวจากบริษัท ยูเนี่ยน ปิโตรเคมีคอล จำกัด
    (มหาชน) โดยมีอายุสัญญาเช่า 1 ปี ตั้งแต่วันที่ 1 กรกฎาคม 2555 ถึงวันที่ 30 มิถุนายน
    2556

3.  คลังสินค้าเช่า ตั้งอยู่เลขที่ 234/40 โครงการสุขสวัสดิ์ มินิแฟคตอรี่ ถนนสุขสวัสดิ์
    ตำบลในคลองบางปลากด อำเภอพระสมุทรเจดีย์ จังหวัดสมุทรปราการ
    เป็นอาคารจัดเก็บสินค้า 1 หลัง ขนาดพื้นที่ 524 ตารางเมตร
    ซึ่งบริษัทเช่าคลังสินค้าดังกล่าวจากบุคคลภายนอก โดยมีอายุสัญญาเช่า 3 ปี ตั้งแต่วันที่ 1
    พฤษภาคม 2553 ถึงวันที่ 30 เมษายน 2556

4.  คลังสินค้าเช่า ตั้งอยู่เลขที่ 234/42 โครงการสุขสวัสดิ์ มินิแฟคตอรี่ ถนนสุขสวัสดิ์
    ตำบลในคลองบางปลากด อำเภอพระสมุทรเจดีย์ จังหวัดสมุทรปราการ
    เป็นอาคารจัดเก็บสินค้า 1 หลัง ขนาดพื้นที่ 524 ตารางเมตร
    ซึ่งบริษัทเช่าคลังสินค้าดังกล่าวจากบุคคลภายนอก โดยมีอายุสัญญาเช่า 1 ปี ตั้งแต่วันที่ 1
    มิถุนายน 2555 ถึงวันที่ 31 พฤษภาคม 2556

5.  คลังสินค้าเช่า ตั้งอยู่ที่ 40 หมุ่4 ถนนปู่เจ้าสมิงพราย ตำบลบางหญ้าแพรก อำเภอพระประแดง
    จังหวัดสมุทรปราการ เป็นอาคารจัดเก็บสินค้า ขนาดพื้นที่ 1,600 ตารางเมตร
    ซึ่งบริษัทเช่าคลังสินค้าดังกล่าวจาก บริษัท ท่าเรือชายฝั่ง จำกัด โดยมีอายุสัญญาเช่า 3 ปี
    ตั้งแต่ วันที่1 ธันวาคม 2555 ถึงวันที่ 30 พฤศจิกายน 2558

6.  ถังขนาดใหญ่บรรจุเคมี ตั้งอยู่ที่ 157/1 หมู่ 2 ถนนสุขสวัสดิ์ อำเภอพระประแดง
    จังหวัดสมุทรปราการ ขนาดบรรจุ 300,000 ลิตร ระยะการเช่า 6 เดือน ตั้งแต่ วันที่ 1
    ธันวาคม 2555 ถึง 31 พฤษภาคม 2556

สำหรับการขนส่งสินค้าจากคลังสินค้าทั้งหกแห่งให้แก่ลูกค้า จัดส่งโดยผู้ประกอบการขนส่งจากภายนอก
โดยผู้ประกอบการขนส่งภายนอกจะต้องมีใบอนุญาตประกอบการขนส่งและการทำสัญญาประกันความเสียหายที่เกิดขึ้นในระหว่างการขนส่ง

การตรวจสอบคุณภาพผลิตภัณฑ์ที่จำหน่าย

บริษัทมีมาตรการในการควบคุมและตรวจสอบคุณภาพของเคมีภัณฑ์ที่จำหน่าย
เพื่อรักษาคุณภาพของเคมีภัณฑ์ให้ได้มาตรฐานตามที่สัญญาไว้กับลูกค้า
โดยเคมีภัณฑ์ที่บริษัทนำเข้าจากต่างประเทศจะถูกบรรจุมาใน 3 รูปแบบ คือ

1.  แบบถังปิด (Close Drum) ซึ่งอาจเป็นถังเหล็กหรือถังพลาสติกขนาด 200 ลิตร
    บรรจุโดยผู้ผลิตเคมีภัณฑ์โดยตรง

2.  แบบ ISO Tank สำหรับบรรจุของเหลวขนาด 20,000 ลิตร
    ซึ่งจะถูกถ่ายโอนไปบรรจุในแท็งก์ขนาดใหญ่ของบริษัทหรือแยกบรรจุในถัง Anti Static IBC
    ขนาด 1,000 ลิตร หรือถังปิดขนาด 200 ลิตร

3.  ถุงพลาสติก PE สำหรับเคมีภัณฑ์ที่มีลักษณะเป็นผง

เพื่อสร้างความมั่นใจให้กับลูกค้าว่าจะได้รับสินค้าที่มีคุณภาพตามมาตรฐานที่ลูกค้าต้องการ
เคมีภัณฑ์ที่บริษัทจำหน่ายให้กับลูกค้าทุกชนิดจะต้องมีใบรับรองผลิตภัณฑ์ หรือ Certification of
Acceptance (COA) ซึ่งออกโดยบริษัทผู้ผลิต
และจะต้องผ่านการตรวจสอบโดยฝ่ายตรวจสอบคุณภาพของบริษัท
ซึ่งจะทำการตรวจสอบคุณสมบัติทางเคมีต่าง ๆ ของสินค้า อาทิเช่น

Water Content Test เพื่อหาสัดส่วนของน้ำที่อยู่ในผลิตภัณฑ์

Density at Ambient Temperature Test ตรวจหาความหนาแน่นของผลิตภัณฑ์ในอุณหภูมิห้อง

Acidity Test ตรวจค่าความเป็นกรดของผลิตภัณฑ์

Spectro Test ตรวจวัดคุณลักษณะของผลิตภัณฑ์โดยใช้แสงที่มีคลื่นความยาวแสงแตกต่างกัน

โดยจะทำการตรวจสอบคุณภาพสินค้าก่อนนำเข้าเก็บในคลังสินค้าและสุ่มตรวจคุณภาพสินค้าในคลังสินค้าทุกเดือน
รวมทั้งการส่งตัวอย่างสินค้าให้แก่ห้องปฏิบัติการเคมีอิสระเพื่อยืนยันผลการตรวจสอบคุณภาพสินค้าในบางกรณี
นอกจากนี้บริษัทยังให้ความสำคัญกับการควบคุมมาตรฐานของภาชนะบรรจุอย่างเข้มงวด
โดยทำการตรวจสอบสภาพและความสะอาดของบรรจุภัณฑ์ก่อนจัดส่งสินค้าทุกครั้ง

1.  หน่วยงานและกฎหมายที่เกี่ยวข้อง

บริษัทจะต้องปฏิบัติตามระเบียบของกระทรวงอุตสาหกรรมในการนำเข้า จัดเก็บ
และขนส่งเคมีภัณฑ์ที่จัดเป็นวัตถุอันตรายตามที่ระบุในพระราชบัญญัติวัตถุอันตราย พ.ศ. 2535
ซึ่งได้กำหนดวัตถุอันตรายออกเป็น 4 ประเภท

  วัตถุอันตรายชนิดที่ 1 ได้แก่วัตถุอันตรายที่การผลิต การนำเข้า การส่งออก
  หรือการมีไว้ในครอบครองต้องปฏิบัติตามหลักเกณฑ์และวิธีการที่กำหนด

  วัตถุอันตรายชนิดที่ 2 ได้แก่วัตถุอันตรายที่การผลิต การนำเข้า การส่งออก
  หรือการมีไว้ในครอบครองต้องแจ้งให้พนักงานเจ้าหน้าที่ทราบก่อนและต้อง ปฏิบัติตามหลักเกณฑ์
  และวิธีการที่กำหนดด้วย

  วัตถุอันตรายชนิดที่ 3 ได้แก่วัตถุอันตรายที่การผลิต การนำเข้า การส่งออก
  หรือการมีไว้ในครอบครองต้องรับใบอนุญาต

  วัตถุอันตรายชนิดที่ 4 ได้แก่วัตถุอันตรายที่ห้ามมิให้มีการผลิต การนำเข้า การส่งออก
  หรือการมีไว้ในครอบครอง

โดยกระทรวงอุตสาหกรรมได้ประกาศบัญชีรายชื่อวัตถุอันตรายและรายชื่อหน่วยงานที่กำกับดูแลวัตถุอันตราย
ซึ่งแบ่งหน้าที่และความรับผิดชอบของหน่วยงานตามวัตถุประสงค์ของการนำวัตถุอันตรายไปใช้
โดยผู้ผลิต นำเข้า ส่งออกหรือครอบครองวัตถุอันตรายที่อยู่ในบัญชีรายชื่อวัตถุอันตราย
จะต้องปฏิบัติตามระเบียบและประกาศของหน่วยงานที่กำกับดูแล ได้แก่

1.  กรมโรงงานอุตสาหกรรม  รับผิดชอบวัตถุอันตรายที่นำไปใช้ในทางอุตสาหกรรม 

2.  กรมวิชาการเกษตร รับผิดชอบวัตถุอันตรายที่นำไปใช้ทางการเกษตร
    ยกเว้นผลิตภัณฑ์ที่ใช้ทางการประมงและการเพาะเลี้ยงสัตว์น้ำ

3.  กรมประมง รับผิดชอบวัตถุอันตรายที่นำไปใช้ทางการประมงและการเพาะเลี้ยงสัตว์น้ำ 

4.  สำนักงานคณะกรรมการอาหารและ
    รับผิดชอบวัตถุอันตรายที่นำไปใช้ในบ้านเรือนหรือ ทางสาธารณสุข 

5.  สำนักงานพลังงานปรมาณูเพื่อสันติ รับผิดชอบวัตถุอันตรายที่เกี่ยวข้องกับกัมมันตภาพรังสี

6.  กรมธุรกิจพลังงาน  รับผิดชอบวัตถุอันตรายที่เป็นก๊าซปิโตรเลียม

ในการนำเข้าสินค้าเคมีภัณฑ์จากต่างประเทศ
บริษัทจะต้องทำการตรวจสอบประเภทวัตถุอันตรายเพื่อขออนุญาตและขึ้นทะเบียนวัตถุอันตรายต่อหน่วยงานที่กำกับดูแลตามที่กำหนดในพระราชบัญญัติวัตถุอันตราย
และแจ้งต่อกรมศุลกากร โดยการคิดอัตราภาษีศุลกากรเป็นไปตามพระราชกำหนดพิกัดอัตราศุลกากร
พ.ศ. 2530

1.  ผลกระทบต่อสิ่งแวดล้อม

-ไม่มี-

2.  งานที่ยังไม่ส่งมอบ

-ไม่มี-